**Ernest Bertrand Boland** (føst 10. juli 1925 i Providence i Rhode Island i USA, død 28. mai 2023 Pawtucket i Rhode Island) var en katolsk prelat og biskop av Multan i Pakistan.

Liv og virke
------------

### Prest

Ernest Bertrand Boland sluttet seg til dominikanerordenen, og ble ordinert til prest den 9. juni 1955 av biskop Jerome Daniel Hannan av Scranton.[]

Han virket som lærer på high school i Columbus i Ohio. 

Fader Boland tilbrakte de neste 34 årene i den katolske misjon i den dominikanske provins St. Joseph i Pakistan, og begynte som misjonær i Model Town i Bahawalpur i Vest-Pakistan, fra 1957 til 1960. Fra 1960 til 1962 utøvde han sin prestetjeneste ved Bishop's House og var kansler for bispedømmet Multan i Vest-Pakistan. Fra 1962 til 1966 var Boland blant annet rektor ved St. Vincent's High School i Mian Channun i Multan, og rådgiver for vikarprovinsialen fra 1963 til 1966.[]

### Biskop

Pave Paul VI utnevnte ham til biskop av Multan i Pakistan den 17. mai 1966. Biskopen av Providence, Russell Joseph McVinney, bispeviet ham den 25. juli samme år; medkonsekratorer var Bernard Matthew Kelly, hjelpebiskop i Providence, og Fulton John Sheen, hjelpebiskop i New York.[]

Kardinal Joseph Cordeiro, erkebiskop av Karachi, innsatte ham i embedet ved installasjonsseremonien i Multan den 25. oktober 1966. Fra 1966 ti 1984 bodde han i Bishop’s House i Multan i Vest-Pakistan (endret tilPakistan i 1971). I løpet av sine atten år som biskop påtok han seg utrettelig bygging av kirker, skoler og pastorale sentre i bispedømmet samt oppbyggingen av bispedømmets presteskap.[]

Han trakk seg fra vervet som biskop av Multan den 20. oktober 1984, 59 år gammel, og ble avløst av pakistaneren Patras Yusaf som biskop. Som emeritert biskop fortsatte sitt pastorale arbeid ved *St. Dominic Parish i Bahawalpur* til 1990.[]

Da han kom tilbake til USA i 1991, tilbrakte biskop Boland tre år som kapellan for dominikanernonnene ved *Our Lady of Grace Monastery* i North Guilford i Connecticut. Fra 1994 til 2005 residerte han som pensjonert biskop i St. Thomas Aquinas Priory ved Providence College, og assisterte ved anledning biskopen av Providence.[]

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Biskop Russell McVinney (1898-1971) \*1948
* Biskop *Ernest Bertrand Boland* (1925-1966) \*1964

Referanser
----------

1. ↑   «Rest in Peace Most Reverend Ernest Bertrand Boland, O.P. D.D.»[Hentet fra Wikidata]
2. ↑  «Rest in Peace Most Reverend Ernest Bertrand Boland, O.P. D.D.». *dioceseofprovidence.org* **(engelsk)**. 31. mai 2023. Besøkt 31. mai 2023.
3. ↑  www.catholic-hierarchy.org boeb, lest 11. juni 2023

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |